**Adatkezelési tájékoztató**

A visszaélés-bejelentési rendszer működtetésével és a visszaélés-bejelentési eljárások lefolytatásával kapcsolatos adatkezeléshez

1. **Bevezetés**

Az AW Csoportnál, mint foglalkoztatónál visszaélés-bejelentési rendszer működik, melynek részletes szabályai a Visszaélés-bejelentési Szabályzatban kerültek rögzítésre. A foglalkoztató jelen Adatkezelési Tájékoztató szerint tájékoztatja a visszaélés-bejelentési rendszer érintettjeit adataik kezelésére vonatkozóan.

1. **Adatkezelés alapjául szolgáló jogszabályok**

Az adatkezelés során elsősorban a panaszokról, a közérdekű bejelentésekről, valamint a visszaélések bejelentésével összefüggő szabályokról szóló 2023. évi XXV. törvény („**Panasz Törvény**”), az EU 2016/679 számú általános adatvédelmi rendelete („**GDPR**”), az EU 2019/1937 számú az uniós jog megsértését bejelentő személyek védelméről szóló irányelve („**Whistleblowing** **Irányelv**”), továbbá a Munka Törvénykönyvéről szóló 2012. évi I. törvény („**Mt.**”) rendelkezései irányadók.

1. **Fogalmak**

Hacsak ezen Adatkezelési Tájékoztató eltérően nem rendelkezik, a Visszaélés-Bejelentési Szabályzatban rögzített kifejezések, valamint az alábbi kifejezések a Visszaélés-Bejelentési Szabályzat szerinti, valamint az alábbi jelentéssel bírnak:

**Adatkezelés**: a személyes adatokon vagy adatállományokon automatizált vagy nem automatizált módon végzett bármely művelet vagy műveletek összessége, így a gyűjtés, rögzítés, rendszerezés, tagolás, tárolás, átalakítás vagy megváltoztatás, lekérdezés, betekintés, felhasználás, közlés továbbítás, terjesztés vagy egyéb módon történő hozzáférhetővé tétel útján, összehangolás vagy összekapcsolás, korlátozás, törlés, illetve megsemmisítés;

**Adatkezelő**: jelen Adatkezelési Tájékoztató 4. pontjában meghatározott személy;

**Adatfeldolgozó**: az a természetes vagy jogi személy, közhatalmi szerv, ügynökség vagy bármely egyéb szerv, amely az adatkezelő nevében személyes adatokat kezel így különösen a Kivizsgáló, valamint az írásbeli Bejelentések fogadását biztosító Whisly is;

**Érintett**: jelen Adatkezelési Tájékoztató szerinti adatkezelések során érintett bármely személy,

**Kivizsgáló**: a Comfort Mind Kft. (Székhely: 1096 Budapest, Sobieski János utca 30. fszt. 1., Cg. 01-09-908604, adószám: 14541902-2-43), a belső Visszaélés-bejelentési Rendszer működtetésével megbízott független, külső szervezet, avagy bármely illetékes Visszaélés-bejelentési Biztos.

**Személyes adat**: azonosított vagy azonosítható természetes személyre vonatkozó bármely információ; azonosítható az a természetes személy, aki közvetlen vagy közvetett módon, különösen valamely azonosító, például név, szám, helymeghatározó adat, online azonosító vagy a természetes személy testi, fiziológiai, genetikai, szellemi, gazdasági, kulturális vagy szociális azonosságára vonatkozó egy vagy több tényező alapján azonosítható.

**Szabályzat**: az AW Csoportnál hatályban lévő visszaélés-bejelentési rendszer, valamint a visszaélés-bejelentési eljárást megállapító és szabályzó dokumentum.

**Whisly**: a Whisly Korlátolt Felelősségű Társaság (székhely: 7953 Királyegyháza, Rigó utca 13., cégjegyzékszám: 02-09-086270, adószám: 27484540-2-02), amely az AW Csoport megbízásából a Visszaélés-bejelentési Rendszer működtetéséhez szükséges szoftvert és informatikai technikai feltételeket biztosítja

1. **Az Adatkezelő megnevezése**

**Adatkezelő adatai:**

* Adatkezelő neve: AutoWallis Nyrt.
* Székhelye: 1055 Budapest, Honvéd utca 20.
* Cégjegyzékszáma: 01-10-047350
* Adatvédelmi tisztviselő elérhetősége: adatvedelem@autowallis.hu

1. **Az adatkezelés célja és a kezelt adatok köre**

Az adatkezelés célja a Panasz Törvény szerinti visszaélés-bejelentési rendszer zökkenőmentes működtetése, visszaélések sikeres kivizsgálása, Bejelentések nyomon követése, a bejelentővel való kapcsolattartás.

A kezelt adatok köre:

* Bejelentő neve (amennyiben nem névtelen bejelentés történik),
* Amennyiben a Bejelentő választása szerint az megadja úgy a következő adatok:
  + elérhetősége: telefonszám, e-mail cím vagy címe,
  + Bejelentő munkaköre,
  + Bejelentő a Panasz Törvény 20. § (2) bekezdés és (3) bekezdés szerinti jogosultsága a Bejelentés megtételére,
  + Bejelentett visszaélés helye, időpontja, időtartama,
  + Bejelentett(ek) megnevezése,
  + Bejelentett(ek) elérhetősége,
  + Bejelentett(ek) munkaköre, beosztása,
  + Bejelentett magatartás részletes leírása
  + Bejelentésben Érintett Harmadik Személy(ek) megjelölése,
  + Bizonyítékok megjelölése,
  + Tudomásszerzés ideje és módja,
  + Jogsértéssel kapcsolatos már megtett intézkedések ismertetése, amennyiben volt ilyen,
  + Egyéb, a bejelentő által megadott személyes adatok,
  + Nyilatkozat a Panasz Törvény 45. § c) pontja szerinti jóhiszemű Bejelentésről,
  + Nyilatkozat arra vonatkozóan, hogy a Bejelentő nem tett már azonos tartalmú Bejelentést,
  + Nyilatkozat a Szabályzat és Adatkezelési tájékoztatás megismeréséről,
  + Hozzájárulás a személyes adatok kezeléséhez.

A Bejelentés kivizsgálásához elengedhetetlenül szükséges személyes adatok kizárólag a Bejelentés kivizsgálása és a Bejelentés tárgyát képező magatartás orvoslása vagy megszüntetése céljából kezelhetőek.

1. **Az adatkezelés jogalapja**

A Bejelentőre vonatkozó személyes adatok tekintetében az Bejelentő hozzájárulása (GDPR 6. cikk a) pont), valamint az adatkezelőre vonatkozó jogi kötelezettség teljesítése (GDPR 6. cikk c) pont) az adatkezelés jogalapja.

A Bejelentettre vonatkozó személyes adatok tekintetében az adatkezelőre vonatkozó jogi kötelezettség teljesítése (GDPR 6. cikk c) pont) az adatkezelés jogalapja.

Bejelentésben Érintett Harmadik Személy tekintetében, a személyes adatok kezelésének jogalapja az adatkezelőre vonatkozó jogi kötelezettség teljesítése (GDPR 6. cikk c) pont).

1. **A személyes adatok címzettjei, illetve a címzettek kategóriái**

A Bejelentésben foglalt, továbbá a Bejelentés nyomonkövetése során megismert személyes adatokat kizárólag a Kivizsgáló ismerheti meg.

A Kivizsgáló a vizsgálat lezárásáig vagy a vizsgálat eredményeképpen történő formális felelősségre vonás kezdeményezéséig a Bejelentés tartalmára és a Bejelentettre vonatkozó információkat a Foglalkoztató más szervezeti egységével vagy munkatársával a vizsgálat lefolytatásához feltétlenül szükséges mértékben oszthatják meg.

A személyazonosságát felfedő Bejelentő, valamint a Bejelentett személyes adatait az erre jogosultakon kívül más nem ismerheti meg.

A Bejelentő személyes adatai csak a Bejelentés alapján kezdeményezett eljárás lefolytatására hatáskörrel rendelkező szerv részére adhatóak át, ha e szerv annak kezelésére törvény alapján jogosult, vagy az adatai továbbításához a Bejelentő hozzájárult.

Ha nyilvánvaló vált, hogy a Bejelentő rosszhiszeműen, valótlan adatot vagy információt közölt és ezzel bűncselekmény vagy szabálysértés elkövetésére utaló körülmény merül fel, személyes adatait az eljárás lefolytatására jogosult szerv vagy személy részére át kell adni, illetve, ha alappal valószínűsíthető, hogy másnak jogellenes kárt vagy egyéb jogsérelmet okozott, személyes adatait az eljárás kezdeményezésére, illetve lefolytatására jogosult szervnek vagy személynek kérelmére kell átadni.

A kezelt adatok harmadik országba vagy nemzetközi szervezet részére történő továbbítására kizárólag a továbbítás címzettje által tett, a Bejelentésre vonatkozó, e törvényben foglalt szabályok betartására irányuló jogi kötelezettségvállalás esetén és a személyes adatok védelmére vonatkozó előírások figyelembevételével kerülhet sor.

1. **A személyes adatok tárolásának ideje**

A kezelt adatok közül haladéktalanul törölni kell azon adatokat, amelyek a Bejelentés kivizsgálásához, Bejelentés tárgyát képező magatartás orvoslása vagy megszüntetése céljából nem elengedhetetlenül szükségesek.

Amennyiben a visszaélés-bejelentési rendszer szerinti kivizsgálásra, valamint annak alapján intézkedés megtételére vagy egyéb eljárás megindítására kerül sor a Bejelentésre vonatkozó adatok a legfeljebb a kivizsgálás, intézkedés, valamint eljárás lezárásáig tárolhatóak. Abban az estben, amikor a Bejelentés kivizsgálásának mellőzésére kerül sor, a Bejelentésre vonatkozó adatok legfeljebb a mellőzésről szóló intézkedés meghozataláig tárolhatóak. A jelen bekezdésben foglaltak alól kivételt jelent a Panasz Törvényben meghatározott nyilvántartási kötelezettség alapján tárolt szűk körű adatok tárolása.

1. **Az Érintett adatkezeléssel kapcsolatos jogai**

Az Érintettek jogosultak arra, hogy az adatkezelő által kezelt személyes adatok tekintetében:

1. a személyes adatokhoz hozzáférjenek,
2. a személyes adatok helyesbítését kérjék,
3. a személyes adatok törlését kérjék,
4. a személyes adatok kezelésének korlátozását kérjék,
5. tiltakozzanak a személyes adatok kezelése ellen,
6. a személyes adatokat megkapja és azokat egy másik adatkezelőnek továbbítsa, amennyiben ennek jogszabályi előfeltételei fennállnak,
7. amennyiben a személyes adatok kezelésére hozzájárulása alapján kerül sor, úgy a hozzájárulását bármikor visszavonja.

Az Érintett adatkezeléssel kapcsolatos jogai közül a c) -f) pontokban meghatározott érintetti jogok – a visszaélés-bejelentési rendszer céljával összhangban - nem, vagy csak korlátozottan illetik meg a Bejelentett személyt.

Amennyiben a Bejelentés természetes személyre vonatkozik, az e természetes személyt megillető, a személyes adatok védelmére vonatkozó előírások szerinti, a tájékoztatáshoz és hozzáféréshez való joga gyakorlása során a Bejelentő személyes adatai nem tehetők megismerhetővé a tájékoztatást kérő személy számára.

1. **Jogorvoslathoz való jog**

Ha az Érintett úgy ítéli meg, hogy az Adatkezelő a személyes adatainak kezelése során megsértette a hatályos adatvédelmi követelményeket, akkor

* panaszt nyújthat be a Hatósághoz (Nemzeti Adatvédelmi és Információszabadság Hatóság, postacím: 1363 Budapest, Pf. 9. E-mail: ugyfelszolgalat@naih.hu, honlap: www.naih.hu), vagy
* lehetősége van adatainak védelme érdekében bírósághoz fordulni, amely az ügyben soron kívül jár el. Ebben az esetben szabadon eldöntheti, hogy a lakóhelye (állandó lakcím) vagy a tartózkodási helye (ideiglenes lakcím), illetve az adatkezelő székhelye szerint illetékes törvényszéknél nyújtja-e be keresetét. A lakóhelye vagy tartózkodási helye szerinti törvényszéket megkeresheti a <http://birosag.hu/ugyfelkapcsolati-portal/birosag-kereso> oldalon. Az adatkezelő székhelye szerint a perre a Fővárosi Törvényszék rendelkezik illetékességgel.